સેટેલાઇટ કથિત ગેંગરેપની ઘટના બાદ પોલીસે આળસમરડી હોય તેમ હવે પ્રેમીયુગલો પર તવાઈ બોલાવાનું શરૂ કર્યું છે. આજે દિવસભર શહેરના અનેક ગાર્ડનમાં એકાંત માણી રહેલા પ્રેમીપંખીડા પાસે પોલીસકર્મીઓએ ધસી જઈ તેમને રવાના થઈ જવાની કડક સૂચના આપતા નજરે પડ્યાં હતા. પોલીસની આ કામગીરી સ્વાભાવીક રાહદારીઓ માટે એક તમાશો બની ગઈ હતી. તો બીજી તરફ પોલીસના ડરે ગાર્ડનમાંથી બહાર નીકળતા પ્રેમીયુગલો ક્ષોભજનક સ્થિતિમાં મુકાયા હતા.